标题：1015年
大事记
辽攻高丽
开泰三年夏，辽派国舅萧敌烈、东京留守耶律团石等讨伐高丽，在鸭绿江等地建造浮梁以进。次年（1015）春正月，辽再派兵东征高丽，以东京留守善宁、平章涅里衮带领大军及女真诸部兵分道进讨。四月，萧敌烈等无功而还。五月，命北府宰相刘晟（慎行）为都统，枢密使耶律世良为副，殿前都点检萧屈烈为都监，再攻高丽。刘晟先携家眷置边郡，逗留失军期，被责还京师。耶律世良、萧屈烈带兵进讨，九月，攻高丽通州，高丽将领郑神勇领兵绕至辽军阵后，袭杀辽军七百余人，郑神勇战死。辽军又进攻宁州，不克而退，高丽将领高积余率兵追击，败死疆场。既而辽军攻取定远、兴化二镇。十一月，辽命上京、中京及诸宫选精兵五万五千人，以备东征。次年春正月，耶律世良、萧屈烈部与高丽军在郭州西交战，打败高丽军，斩杀甚众，尽获其辎重。辽师驻扎南海军，耶律世良卒于军中。
乌古部叛辽
乌古，又译作乌骨里、于厥，辽北边族，以游牧、捕猎为业。乌古部对辽叛服不常，辽太祖以乌古降俘人户置乌古涅刺部和图鲁部，圣宗则置斡突盌乌古部。开泰二年（1013）春，乌古部叛辽，右皮室详稳延寿率兵讨之，七月，叛部复故疆。三年四月，乌古部又叛。四年四月，耶律世良破败之，辽议内徙其众，而乌古安土重迁，于是又叛，未几，败。辽筑河董城于胪朐河（今克鲁伦河）北，安置诱迁来的乌古部众及敌得烈部。
宋置蔡河锁
大中祥符八年（1015），于京城蔡河上下游置上、下二锁，属提点仓场所，掌征收蔡河中舟船、木筏通行税。元丰改制后属太府寺。此外，诸州军河津亦置所征税。
宋抄校馆阁书籍
由于遭受荣王宫火灾，崇文院、秘阁藏书所剩无几，既而别建崇文外院，重新抄写书籍。大中祥符八年（1015）十二月，真宗命枢密使、同平章事王钦若总管抄写校勘馆阁书籍，翰林学士陈彭年为副，并铸印给之。又令吏部铨选慕职、州县官有文学者赴三馆、秘阁校勘书籍。出太清楼书籍，募笔工二百余人抄写，又募人以书籍卖于官府者，验收真本付其值，得书籍一万八千七百余卷。所抄书籍，须几经点校，凡校勘官校毕，送覆校勘官覆校，既毕，送主判馆阁官点检详校，再由覆点检官复加点检，
宋置誊录院
为防止科举考试判卷时因辨识笔迹导致的作弊，大中祥符八年（1015）礼部试时，行誊录法，置誊录院。举人纳卷后，密封卷头，编成字号，发送誊录院，在宦官监督下，由誊录官指挥数百名书手抄录成副本，再送考官考校定等。此后，誊录法普及于殿试和各类解试，各级贡院亦皆设誊录院。
宋建资善堂

出生
刘羲叟出生
刘羲叟（1015年－1060年），精算术，兼通《大衍》诸历。修唐史，专修《律历》、《天文》、《五行志》。 
米海尔五世（1015年－1042年），拜占庭皇帝。
逝世
弗拉基米尔一世（基辅大公980—1015年） 
是蒙古人入侵之前最有作为的罗斯君主，对罗斯国家的版图、宗教、文化、法制等方面影响很大。
史料记载
真宗膺符稽古神功让德文明武定章圣元孝皇帝大中祥符八年（辽开泰四年）
春，正月，壬午朔，诣玉清昭应宫太初殿，奉表上玉皇大天帝圣号；遂奉安刻玉天书于宝符阁，塑御像冠服立侍。帝升阁，备登歌，酌献；还，御崇德殿受贺，大赦天下。缘河、淮南、两浙民田经水灾者，悉蠲其税。
乙酉，辽主如瑞鹿原。
丙戌，命耶律世良再伐德?寽勒部。
庚寅，宴近臣于会灵观，以玉清昭应宫奏告礼毕也。
甲午，命兵部侍郎、修国史赵安仁等知礼部贡举。帝览诸道贡举人数减于常岁，因曰：“外郡官吏未体朕意邪？比者诏命累下，但戒其徇私；若能精择寒俊，虽多何害！”是岁，始置誊录院，令封印官封所试卷，付之集书吏录本，诸司供帐，内侍二人监焉。命京官校对，用两京奉使印讫，复送封印院，始送知举官考校。
丁酉，辽主猎马兰淀。
戊戌，徙棣州城。
先是河北转运使李士衡、张士逊等言：“河流高于州城者太馀。朝命累年役兵修固，盖念徙城重劳民力。而去冬盛寒，尚有冲注，若冻解，必致决溢，为患滋深。今请于州之北七十里阳信县界地名八方寺。即高阜改筑州治，以今年扞堤军士助役，则永久之利。”诏可，令权度支判官张绩、内侍押班周文质乘传与士衡、士逊等同莅其事，三月而役成。时故城积粮甚多，或者病其难徙；士逊视濒河数州方歉食，即计其馀以贷民，期来岁输新治，公私便之。
先是河决棣州，知天雄军寇准请徙州滳河，命孙冲按视，还言：“徙州动民，亦未免治堤，不若塞河为便。”遂以冲知棣州。自秋至春凡四决，皆塞之。至是徙州阳信，冲坐事为使者论奏，徙知襄州；复上疏论徙州非便，且着《河书》以献。既而大水没故城丈馀。
壬寅，辽东征。东京留守善宁、平章哈里衮奏已总大军及女真诸部兵分道进讨。辽主遣使赍密诏于军。
二月，壬子朔，辽主如萨堤泺。
于阗国贡于辽。
泗州周宪百五岁，诏赐束帛。
甲寅，宗正寺火，有司奉玉牒属籍置它舍得免。命盐铁副使段煜择地营宗正寺。
丙辰，西蕃首领嘉勒斯赉等并遣贡名马，估其直约钱七百六十万；诏赐锦袍、金带、供帐什物、茶、药有差，凡中金七千两，它物称是。
丙寅，以楚王元佐为天策上将军、兴元牧，赐剑履上殿，诏书不名。”
丙子，诏礼部贡院：“进士六举、诸科九举以上，虽不合格，并许奏名。”
知永兴军、龙图阁直学士陈尧咨，好以气凌人，转运使乐黄目表陈，因求解职，诏不许。己卯，徙尧咨知河南府兼留守司事。帝闻尧咨多纵恣不法，诏黄目察之，尽得其实。帝不欲穷治，止落职，徙知邓州。
它日，帝谓宰相曰：“或言黄目在陕西条约边事，虽主将亦罕饶假。”王旦曰：“太祖朝边臣横恣，或得一儒臣稍振纪纲，便为称职。”帝曰：“近闻外官多事依违，黄目苟能如此，亦可嘉也。然不可过当生事，宜密戒之。”
三月，辛卯，中书上群臣应诏所举官。帝览之，曰：“皇甫选，人言其好谈民政，陈绛亦闻有吏干。”王旦等曰：“选好师慕古人，而临事迂阔，无益于用。绛制策入等，外任有声，而性多简倨。”时李永锡亦在举中，旦等言：“永锡即顷年妄陈封事被黜者。”帝因曰：“搢绅之士，多恣毁訾，近日颇协附有位，久则便成朋党，深宜绝其本原也。”
戊戌，赵安仁等上礼部合格人数姓名。帝顾谓宰相曰：“今岁举场，似少谤议。”王旦曰：“条式备具，可守而行，至公无私，其实由此。”
癸卯，帝御崇政殿覆试，多所黜落；又疑所黜抹者或未当，命宰相阅视之。于是赐进士胶水蔡齐以下百九十七人及第，六人同出身。又赐六举以上特奏名进士七十八人同《三礼》出身，赐诸科三百六十三人及第、同出身。齐等既考定，帝顾问王旦等曰：“有知姓名者否？”皆曰：“人无知者，真所谓搜求寒俊也。”
故事，当赐第，必召其高第数人并见，又参择其材质可者，然后赐第一。时新喻萧贯与齐并见，齐仪状秀伟，举止端重，帝意已属之，知枢密院寇准又言：“南方下国人不宜冠多士。”齐遂居第一。帝喜，谓准曰：“得人矣！”特召金吾给七驺，出两节传呼，因以为例。准性自矜，尤恶南人轻巧，既出，谓同列曰：“又与中原夺得一状元。”
吴人范仲淹，生二岁而孤，母贫，更适长山朱氏，从其姓，名说。读书僧舍，日作粥一器，分块为四，早暮取二块，断齑数茎，入少盐以啖之，盖三年焉。至是登第，除官，始复姓改名，迎其母归养。
召崇文馆检讨冯元讲《周易·泰卦》。元因言：“君道至尊，臣道至卑，必以诚相感，乃能辅相财成。”帝悦，特赐五品服。
夏，四月，辽以林牙建福为北院大王。
甲寅，辽国舅详衮萧迪里等征高丽，无功而还。
丙辰，辽哈斯罕部请括女真旧无籍者，会其丁入赋役；从之。
枢密使贯宁奏大破德?寽勒部，辽主命侍御札拉奖谕，代行执手之礼。
壬戌，以枢密使、同平章事寇准为武胜军节度使、同平章事。
先是准恶三司使林特之奸邪，数与争。特方有宠，帝不悦，谓王旦等曰：“准年高，屡更事，朕意其必改前非，今所为似更甚于昔。”旦等曰：“准好人怀惠，又欲人畏威，皆大臣所当避。而准乃以为己任，此其所短也。非至仁之主，孰能全之！”准之未为枢密使也，旦尝得疾，久不愈，帝命肩舆入禁，劳问数四，因曰：“卿今疾亟，谁可代卿者？”旦谢曰：“知臣莫如君，惟明主择之！”帝举张讠永，又问马亮，皆不对。帝曰：“试以意言之。”旦强起举笏曰：“以臣之愚，莫如寇准。”帝怃然，有间曰：“准性刚褊，更思其次。”旦曰：“它非臣所知也。”
及准为枢密使，中书有事关送枢密院，违诏格，准即以闻。帝谓旦曰：“中书行事如此，施之四方，奚所取则！”旦拜谢曰：“此实臣等过也。”中书吏皆坐罚。既而枢密院有事送中书，亦违诏格，吏得之，欣然呈旦，旦令送还枢密院。吏白准，准大惭。
旦每见帝，必称准才，而准数短之。帝谓旦曰：“卿虽谈其美，彼专道卿恶。”旦谢曰：“臣在相位久，阙失必多。准对陛下无所隐，此臣所以重准也！”帝由是愈贤旦。
及准自知当罢，使人求为使相，旦大惊曰：“使相岂可求邪？”准憾之。既而帝问旦：“准当何官？”旦曰：“准未三十，已蒙先帝擢置二府，且有才望，若与使相，令处方面，其风采亦足为朝廷之光。”及制出，准入见，泣涕曰：“非陛下知臣，何以至是！”帝具道所以，准始愧叹，语人曰：“王子明器识，非准所测也！”
是日，以吏部尚书王钦若、户部尚书陈尧叟并为枢密使、同平章事。
丙寅，诏申明咸平中条制，凡仓庾所收羡剩，不为劳绩。
辽耶律世良破准布，遣人上其俘获之数。
戊辰，辽主驻沿柳湖。
己巳，女真贡于辽。
壬申，世良讨乌尔古部，破之。甲戌，辽主遣使赏有功将校。
世良讨德?寽勒部，至清泥埚。是时于厥既平，朝议欲内徙其众，于厥安土重迁，遂复叛。世良惩于部族易叛，既破德?寽勒，辄歼其丁壮，勒兵还噶喇河，进击馀党。而斥候不谨，其将巴固聚兵稠林中，乘辽师不备击之，辽师小却，退陈于河曲。是夜，巴固来袭，会闻辽后军且至，巴固遂诱于厥之众皆遁。世良追之，军至险击，巴固方阻险少休。辽军侦知其所，世良不亟掩击，巴固得以轻骑遁去。获其辎重及所诱于厥之众，并迁德?寽勒部民，城胪朐河上以居之。
荣王元俨宫火，延烧内藏左藏库、朝元门、崇文院、秘阁。王旦等请对，帝曰：“两朝所积，一朝殆尽，诚可惜也！”旦曰：“陛下富有天下，则帛不足忧，所虑者政令赏罚之不当耳。臣等备位宰辅，天灾如此，当罢斥。”帝遂下诏罪己，求直言，命丁谓为大内修葺使。
五月，庚辰朔，侍御史知杂事王随言：“准诏劾荣王元俨宫遗火事，本元俨侍婢韩盗卖金器，恐事发，遂纵火。”诏韩氏断手足，令众三日，凌迟死。狱成，当坐死者甚众，王旦独请对，言曰：“陛下始以罪己诏天下，今乃过为杀戮，恐失前诏意。且火虽有迹，宁知非天谴邪？”帝纳之，减死者几百人，止降荣王元俨为端王。记室参军崔昈，坐辅导无状，亦责官。
辛巳，辽命北府刘慎行为都统，枢密耶律世良副之，殿前都点检萧库哩为都监，以伐高丽。慎行先携家置边郡，致缓师期；辽主追慎行还，下吏议责，以世良、库哩总兵进讨。
甲申，命寇准知河南府兼西京留守司事。
辛卯，河北转运使李士衡等言：“有羡馀钱四十万贯，绢五千匹，丝三千两，布二十万匹，请悉以上供。”诏令本路贮积，勿更辇致。
壬辰，诏于右掖门外创崇文外院，别置三馆书库。时宫城申严火禁，帝以群臣更直寓宿，寒月饮食非便，乃命翰林学士陈彭年检唐故事而修复之。
废内侍省黄门，其高班内品，改为前殿祗候高班内品。
诏自宫禁逮臣庶之家，一切服玩皆不得以金为饰，严其科禁，自是遂绝。
知制诰钱惟演献其父所赐礼贤宅，优诏赐惟演钱五十万，令均给六房，仍各赐宅一区。
诏：“契丹国信物，旧用金饰者，并易以锦绣。”
庚子，放宫人一百八十四人。
六月，己酉朔，日有食之。
给事中、知荆南府马亮言：“庶官职田过为优厚，请二三年间权住支给，聊助经费。臣今岁所得米麦四百二十馀石，已牒本府纳官讫。”诏奖之。
庚戌，辽主拜日如礼，与玛都布耶律世勋易衣马为好。以上京留守耶律巴格为北院枢密副使。
辛未，令诸州以御制七条刻石。
闰月，己卯朔，大赦天下，非己杀人及枉法赃致杀人、十恶至死者，悉原之。
庚辰，王钦若上准诏编修后妃事迹七十卷，赐名《彤管懿范》。
以童子蔡伯希为秘书省正字。伯希家本福州，随父龟从至京师，才四岁，诵诗百馀篇。帝召入禁中，应对周详，所诵精习，因命以官。又以龟从久在场籍，善于训子，召试中书，授校书郎。
戊戌，昭宣使、平州团练使、人内都知秦翰卒。帝甚悼惜，赠贝州观察使，赙襚加等。翰倜傥有武力，以方略自任，前后身被四十九创，群帅推其勇敢。轻财好施，所得俸赐多均给将士。帝尝谓王旦曰：“翰尽忠国家，不害人，亦不妄誉人。在先朝尝言：‘与李继迁款昵，出入帐中无间，可阴刺之。’且言：‘臣一内官不足惜，或为国家去此剧贼，死亦无恨。’太宗深赏其忠。”旦曰“雷有终在西川，与上官正、石普多不协，赖翰和解，不然，几生事。”帝曰：“昨刘承规卒，翰曰：‘承规不避众怨，今必流谤，望悉勿听！朕益嘉其为人。”其后重赠彰国军节度使。诏杨亿撰碑文，亿以翰不畜财，表辞所势物，虽朝旨不许，而时论美之。
秋，七月，戊午，枢密副使王嗣宗罢为大同节度使。先是嗣宗与寇准不协，累表求罢。准既去位，嗣宗复固请补外，因授以旄钺，寻命知许州。
庚午，徙知升州、工部侍郎薛映知扬州；以给事中马亮为工部侍郎，知升州；以吏部员外郎李迪为右谏议大夫，知永兴军。帝谓辅臣曰：“大籓长吏，尤难其人。要在洞达物情，遵守条诏，爱民抑暴而已。其或廉而肆虐，或察而滋章，或急掊敛以为公，或旷职务以为怒，如此则何由致治！”
乙亥，以郭崇仁为宫苑使、昭州团练使。崇仁，守文子，章穆皇后弟也，虽外戚，朝廷未尝过推恩泽，自是凡十年不迁。
八月，癸未，陈州言知州、枢密直学士、礼部尚书张讠永卒。赠左仆射，谥忠定。讠永尚气节，重然诺，勇于为义。为令守多异政，威惠及民，民皆不敢为恶，而亦不苦其严。成都人立庙祀之。帝尝称讠永才任将帅，以疾不尽其用。讠永临终奏疏言：“不当造宫观，竭天下之才，伤生民之命。此皆贼臣丁谓诳惑陛下，乞斩谓头置国门以谢天下，然后斩咏头置于氏之门以谢谓。”帝亦不以为忤。讠永尝言：“事君者廉不言贫，勤不言苦，忠不言己效，公不言己能，可以事君矣。”又尝语人曰：“吾榜中得人最多：谨重有雅望，无如李文靖；深沉有德，镇服天下，无如王公；面折廷争，素有风采，无如寇公；至于当方面，则讠永不敢辞。”
乙未，以三司使林特为户部侍郎、同玉清昭应宫副使，太常少卿马元方为右谏议大夫，权三司使事。帝以特久任三司，高年勤瘁，特置此职，班在翰林学士之上，优其月给以宠之。帝数访以朝廷大事，特因有所中伤，人以此惮焉。
九月，己酉，注辇国遣使来贡。注辇前古不通中国，其使者舟行涉千一百五十日乃达广州，约其道路，盖四十一万一千四百里。帝待其使者加厚。
庚戌，以工部郎中、知邓州陈尧咨守本官，知制诰。尧咨性刚戾，数被挫辱，忽忽无聊。帝闻之，以问其兄尧叟，尧叟曰：“尧咨不知上恩保佑，自谓遭谗以至此。望取元犯事尤重者切责之，使知悔惧。”遂诏尧咨曰：“卿知永兴日，所为乖当，非独用刑惨酷也。如擅置武库，建视草堂，开三门，筑甬道，出入列禁兵自卫，此岂人臣所宜？众论甚喧，不但乐黄目奏也。朕念尧叟朝夕近侍，未欲穷究，姑示薄责，旋加甄叙。卿不内省，但曰为人所倾。自今宜体国恩，改过迁善；不然，当以前后事状尽付有司。”尧咨乃惶恐称谢。
嘉勒斯赉始立文法，聚众数十万，表请伐夏州以自效。帝以戎人多诈，或生它变，命周文质监泾原军、曹玮知秦州以备之。
甲寅，辽师攻高丽之通州，高丽将郑神勇引兵绕辽师阵后，击杀七百馀人，神勇战死。辽师进攻宁州，不克而退。高丽将高积馀追之，败死；辽师遂取定远、兴化二镇，城之。
丁卯，辽主与伊勒希巴兵部尚书萧荣宁定为交契，以重君臣之好。丙子，以旗鼓苏拉详衮题哩古为六部奚王。
冬，十月，丙戌，以右谏议大夫慎从吉为给事中，权知开封府。帝召戒从吉曰：“京府浩穰，凡事太速则误，缓则滞，惟须酌中。有请属，一切拒之。”又曰：“府吏多与豪右协谋造弊，所宜深察。”及从吉领府事，谤者甚多，帝以问辅臣，丁谓曰：“从吉好言人过，故积众怨。”帝曰：“当官宜守常道，或强为善以取名，则毁讟必随至矣。”
辛卯，以翰林学士晁迥权吏部流内铨，知制诰盛度知通进、银台司兼门下封驳事。迥以父名佺为辞，遂命与度两换其任。度，杭州人也。
时翰林学士王曾亦领银台司，宰相议令迥代曾。帝曰：“联闻外议，谓曾尝封驳诏敕，自是中书衔之，多沮曾所奏。今若罢去，是符外议。”旦曰：“臣等本无忌曾之意，今兹宣谕，为宰相避谤，请迥与度相易，曾如旧。”帝可之。旦因言：“降敕或差误有害，勘会失实，臣等省视不至，颁下四方，诚为不当。封驳司官苟能详览改正，乃助臣等不逮，必无责之之理。”帝然之。
乙巳，王饮若上《圣祖事迹》十二卷，帝制序，赐名《先天记》。饮若又续成三十二卷，上之。
辽主自八月射鹿至于九月，复自癸丑至于辛酉连猎于诸山。辽主善射多力，尝遇二虎方逸，策马驰之，发矢连殪二虎。又尝一矢贯三鹿，时南京方试举人，以《一箭贯三鹿》为赋题。驸马刘三嘏献《射二虎颂》，辽主嘉其赡丽。三嘏，慎行子也。
十一月，庚申，辽主命汰东京僧，又命上京、中京及诸宫选精兵五万五千人以备东征。
工部侍郎种放卒。帝亲制文，遣内侍致祭，护丧归葬终南，赠工部尚书。先是有讥放循默者，帝闻之，谓辅臣曰：“放为朕言事甚众，但外延不知耳。”因出所上时议十三篇。放将卒，忽取前后章疏稿悉焚之，服道士衣，召诸生会饮于次，酒数行而卒。
癸酉，高丽与东女真来贡。
十二月，戊寅，皇子行加冠礼。
辛卯，以皇子庆国公受益为忠正军节度使兼侍中，封寿春郡王。
甲辰，命枢密使、同平章事王钦若都大提举抄写校勘馆阁书籍，翰林学士陈彭年副焉，铸印给之。初，荣王宫火，燔崇文院、秘阁、所存无几；既别建外院，重写书籍，故有是命。
是月，辽主自海徼如显州。